Ressurspakke om SVs skeive politikk til lokale folkevalgte

Kjære folkevalgt for SV,

SV har en stolt skeiv historie fra kampene som har fått oss dit hvor vi er i dag. Men vi er ikke i mål. Vi i Skeive Sosialister – SVs nettverk for kjønns- og seksualitetsmangfold, har derfor laget en liten ressurspakke til lokale folkevalgte slik at alle fylker, kommuner og bydeler som SV enten er i posisjon eller opposisjon skal bli enda bedre å bo i for de av oss som bryter med normene for kjønn og seksualitet. I ressurspakken finner dere blant annet forslag til lokale kampsaker som kan fremmes i kommunestyrer og fylkesting og hvordan markere Pride der dere bor. Ta kontakt med styret i Skeive Sosialister hvis det er noe dere lurer på eller vil lære mer om: [skeivesosialister@sv.no](mailto:skeivesosialister@sv.no)

Ta kampen for solidaritet, mangfold og kjærlighet!

**Innholdsfortegnelse i ressurspakken:**

* En enkel presentasjon av SVs lhbtiq-politikk
* Informasjon om Pride og hvordan SV kan bidra til lokale Pride
* Innspill til kampsaker i kommunestyrer og fylkesting
* Mal for interpellasjon på lokale handlingsplaner for kjønns- og seksualitetsmangfold
* Forslag til flyere

**SVs LHBTIQ-politikk**(LHBTIQ er eit utvida omgrep som omfamnar ei større gruppe enn tidligare. Bokstavane står for: Lesbiske, Homofile, Bifile, Transpersonar, Intersex og Queer)

SV har i mange år vore ein forkjempar for skeives rettighetar nasjonalt, lokalt og internasjonalt. I Noreg har «homokampen», sidan 50-tallet og fram til i dag, båret frukter og skeive er i stor grad likestilte med resten befolkninga. Det betyr likevel ikkje at kampen er over. Hausten 2019 har vore eit tydelig eksempel på det, der homoterapi blant kristne (og andre religiøse) miljø har vore oppe til diskusjon i stortinget. Å ha ei anna legning eller annan kjønnsidentitet enn majoriteten er ikkje ein sjukdom, diagnose eller noko ein skal bli kurert for. SV har derfor eit tydelig standpunkt der vi ønsker forbod mot «homoterapi».

Ein annan del av LHBTIQ-politikken som SV har hatt fokus på dei siste åra er rettighetane og behandlingstilbodet til transpersonar. Tilbodet i Noreg i dag er ikkje tilfredsstillande og mange opplever eit vanskelig møte med helsenoreg. SV ønsker at Rikshospitalets behandlingsmonopol skal avviklast og at nye retningslinjer skal være førande for behandlinga av transpersonar.

I nyare tid har SV også jobba spesielt for skeive med minoritetsbakgrunn. Ofte kan ein oppleve å være ekstra utsatt for diskriminering om ein tilhøyrer denne gruppa, då ein blir ein dobbelminoritet. Vi ønsker all diskriminering til livs, men innser dessverre at dette ikkje er gjort på ein augneblink. Å møte diskriminering frå fleire kantar gjer at ein blir ekstra sårbar, vi tykkjer derfor at det er særs viktig å løfte fram denne problematikken og gjere grep for å betre kåra til dei i denne gruppa.

For å få gjort endringar i samfunnet er vi avhengige av at desse problema ikkje berre blir «snakka om på tinget». Men at ein er klar over desse lokalt og at ein gjer tiltak over heile landet. LHBTIQ-personar har eit mindre skeivt miljø/tilbod i distrikta enn i dei store byane, og ved å ha kunnskap og politisk vilje til å ta tak i problematikken i kommunane rundt om i Noreg, vil ein kunne sørge for økt forståing, tryggleik, inkludering og mangfald i nærmiljøet. SV bør og skal stå i spissen for dette!

# Her følger fleire konkrete punkt frå SVs LHBTIQ-politikk henta frå nett (<https://www.sv.no/sv-fra-a-til-a/lhbti/>):

*Alle skal ha frihet og trygghet til å være den de er og elske den de vil uten fare for å bli diskriminert eller trakassert. SV vil bekjempe all diskriminering av seksuelle orienteringer, kjønnsuttrykk og kjønnsidentiteter. I et likestilt samfunn kan alle åpent leve ut sin identitet, kjærlighet, seksualitet og sine kjønnsuttrykk.*

*SV vil:*

* *Øke støtten til organisasjoner som jobber med å styrke skeive minoriteters rettigheter og livssituasjon.*
* *Åpne for en tredje juridisk kjønnskategori.*
* *Jobbe for styrket kjennskap til og kompetanse på ulike seksuelle orienteringer og kjønnsuttrykk, for å gi bedre møter med helsepersonell, ansatte i skoleverket, utlendingsforvaltningen og andre instanser.*
* *Avvikle Rikshospitalets behandlingsmonopol og arbeide for at kravene for tilgang til kjønnsbekreftende behandling endres i samsvar med anbefalingene i ekspertrapporten «Rett til rett kjønn – helse til alle kjønn» (2015).*
* *Arbeide for et forbud mot kirurgiske og medisinske inngrep på barn med atypiske kjønnstrekk dersom det ikke er medisinsk nødvendig.*
* *Bidra til åpenhet og kunnskap om kjønnsroller gjennom aktivt holdningsendrende arbeid i skoler og barnehager, slik at alle barn kan vokse opp med trygghet og frihet til å ta sine egne valg.*
* *Oppheve kriminaliseringen av hiv-positives seksualliv. Kriminaliseringen er til hinder for smitteforebyggende arbeid og bidrar til stigma.*
* *At homofile menn skal få være blodgivere på lik linje med den øvrige befolkningen. SV vil ikke akseptere egen karantenetid for homofile.*
* *Arbeide for at det ved vurderingen av søknad fra LHBT-personer som risikerer forfølgelse i sitt hjemland tas hensyn til den reelle risikosituasjonen, og ikke kun til i hvilken grad landets diskriminerende straffelover håndheves.*

Bli med og marker Pride

Pride er en viktig feiring av mangfold, og det har de siste årene blitt flere arrangementer rundt i Norge. Vi håper du som SV-medlem vil være med og markere pride hos deg!

Forslagsliste:

* SV pride-løpeseddel - tilgjengelig for nedlasting her/ligger nederst i ressurspakken.
* SV pride-bilder - tilgjengelig for nedlasting for bruk pål sosiale medier her: <https://www.sv.no/?ressurs=pride-bilder-til-sosiale-medier&fbclid=IwAR3wdHDShlV3JZ9zczh2p9iCL7GzK9GEA5MUVsL5RmnlsqNqZTC3I7L94UM>
* SV pride-t-skjorte - bestill i nettbutikken her <https://sv.logistikkhuset.no/>
* Inviter til paroleverksted og slagordverksted i forkant av paraden:
  + Sjekk hva tema er på det aktuelle arrangementet, relevante slagord til roping eller bannertekst kan være:
    - Say hey! Say ho! Say homophobia has got to go!
    - Pride er politikk - ikke butikk
    - To kjønn hva er det? Alle gode ting er tre!
    - Hipp, hipp - homo!
    - Support your sisters - not your CISters
    - Skeiv kamp er kvinnekamp
    - Ut av skapet - ut i gatene
    - Mer sex i skolen
    - Homofobi er så forbi
* Inviter gjerne en sentral representant fra partiet til å gå med dere i toget

Forslag til lokale kampsaker

Det er i våre lokalsamfunn vi lever våre liv og møter velferdstilbudet. Et lokalt perspektiv på hvordan de som bryter med normene for kjønn og seksualitet blir møtt i det lokale velferdstilbudet må derfor prioriteres. Kvaliteten, og kompetansen i det lokale velferdstilbudet er avgjørende for å øke livskvaliteten for lhbt-personer. Særlig viktig er dette i de tjenesteområdene som kommer tettest innpå privatlivet, nemlig oppvekst, helse og omsorg.

Skoler og lokale utdanningsmyndigheter må prioritere å skape inkluderende læringsmiljø for alle elever, studenter og ansatte. Skolen er en viktig arena for å motarbeide mobbing og vold knyttet til seksuell orientering og kjønnsutrykk. Et av kjerneområdene til skolehelsetjenesten og helsestasjoner for ungdom er helseopplysning, herunder temaer knyttet til seksualitet, seksuell orientering og kjønnsidentitet. Derfor er det viktig at disse tjenestene har tilstrekkelig med finansiering så det kan opprettholdes et godt tilbud for alle.

Det å være lhbt fører i seg selv ikke til helseutfordringer, men det å tilhøre en minoritet kan likevel medføre stress og usikkerhet i møte med helsevesenet fordi de ikke blir møtt på sine premisser. Vi ser også noen særskilte utfordringer hos bifile kvinner og transkjønnede. Lhbt-personer skal møtes med åpenhet, respekt og kompetanse som mottakere av helse- og omsorgstjenester i vår kommune. Eldre som innlegges til opphold i institusjon i dag har vokst opp i en tid med liten aksept for homofil kjærlighet og kjønnsmangfold. Å bli møtt med respekt og åpenhet i en slik situasjon er svært viktig og er noe som krever oppmerksomhet og bevissthet fra ledelsen i institusjonen.

Muligheten til å være åpen om sin seksuelle orientering og kjønnsidentitet på jobben er viktig for å ha et godt og inkluderende arbeidsmiljø. XX SV vil jobbe for at kommunen som arbeidsgiver skal stå for et arbeidsmiljø uten fordommer og diskriminering. Diskrimineringslovens krav om aktivitet og rapportering skal følges opp.

Mange lhbt-personer med innvandrerbakgrunn opplever ekskludering, og at de rettighetene som majoritetsbefolkningen tar for gitt er utenfor rekkevidde. Flere opplever dobbel diskriminering, på bakgrunn av både etnisitet og legning eller kjønnsuttrykk, som gjør at samme person kan utsettes for både rasisme, kjønnsdiskriminering og homofobi. Dette er viktige perspektiver som må tas med i integreringsarbeidet i kommunen. Mange innvandrere kommer fra land der lhbt-befolkningen ikke har samme rettigheter som i Norge og hvor homoseksuell aktivitet i noen tilfeller er straffbart. Derfor er det viktig at innvandrere tidlig får informasjon om lhbt-befolkningens rettsstilling i Norge. I integreringsarbeidet er det særlig viktig at man tar hensyn til at språk og begreper vi bruker i Norge rundt seksualitet og kjønn ikke nødvendigvis er anvendt eller kjent i det landet man kommer fra.

XX SV vil:

* Jobbe for at XX kommune vedtar en handlingsplan for å bedre levekårene for lhbt-befolkningen i kommunen. En slik plan må ta høyde for at lhbt-befolkningen er en sammensatt gruppe og kan ha ulik etnisk bakgrunn, religiøs tilhørighet, klasse og funksjonsnivå. En slik plan skal også ha en livsløpstilnærming og inkludere både utdanning og oppvekst samt tiltak som treffer alle aldre i lhbt-befolkningen.
* Forebygge og motvirke diskriminering på kommunale arbeidsplasser i tråd med gjeldende lover, regler og rettigheter.
* Gjennomføre regelmessig kompetanseheving av ansatte i barnehager, barnevernet, grunnskolen om lhbt-befolkningen slik at barn blir møtt på en god og inkluderende måte på alle arenaer av livet sitt.
* Gjennomføre regelmessig kompetanseheving av ansatte i eldreomsorgen om lhbt-befolkningen slik at alle blir møtt med respekt og åpenhet, også i alderdommen.
* Legge til rette for at lhbt-personer også kan leve med sin kjønns- og seksuelle identitet i sin alderdom, på eldresentre, på sykehjem og lignende.
* Skolebibliotekene i XX skal ha et bredt utvalg av skeiv litteratur, skeive filmer og informasjonsmateriell om lhbt-personer, som gjenspeiler mangfoldet i lhbt-befolkningen.
* Sikre at alle elever på grunnskolen mottar informasjon om lhbt på en slik måte at det skaper trygghet for elever å kunne være åpen om seksuell orientering, kjønnsuttrykk og kjønnsidentitet. Undervisningspersonell bør få tilgang til oppdatert faglitteratur og kurs. Den enkelte skolen oppfordres også til å inkludere ekstern kompetanse på lhbt-feltet.
* At lhbt-organisasjoner må få tilgang til å drive informasjonsarbeid i grunnskolen.
* Opprettholde og styrke skolehelsetjenesten og helsestasjonene for ungdom.
* Øke kunnskapsnivået om lhbt-personer og helse blant allmennleger, spesialisthelsetjenesten og NAV.
* At XX kommune skal ha et fokus på kompetanseheving og holdningsprosjekter innen idretten og frivillig sektor for å motvirke homofobi, bifobi og transfobi.
* Sikre at informasjon om lhbt-befolkningen blir gitt til deltakere i obligatoriske kurs i samfunnskunnskap for innvandrere og i innføringsklassen på ungdomsskoler.
* At lhbt-perspektiv tas med i integreringsarbeidet i kommunen.
* Sikre individuell oppfølging og ivaretakelse av lhbt-personer som deltar i introduksjonsprogram.
* Øke kompetansen på lhbt og ivareta sikkerheten til lhbt-personer som bor på asylmottak.

Mal for interpellasjon på lokale handlingsplaner for kjønns- og seksualitetsmangfold

**Til:** Ordfører

**Fra:** Navn Navnesen (Sosialistisk Venstreparti)

## Handlingsplan for kjønns- og seksualitetsmangfold

Å være annerledes enn flertallet kan påvirke en persons levekår og livskvalitet på forskjellige måter. Det ligger styrke i å måtte ha tenkt igjennom hvem man er, og det å ha et annet ståsted enn flertallet kan være en ressurs. Samtidig kan det å tilhøre en minoritet føre til usynliggjøring, forskjellsbehandling og diskriminering.

Å ta for gitt at alle du møter er heterofile og at alle passer inn i båsen “mann” eller “kvinne”, kalles heteronormativitet. Strukturer i samfunnet er også heteronormative. Dette kan for eksempel gjenspeiles i fagplaner i skolen, behandling i helsevesenet, og offentlige skjemaer. Fra barnehagen til eldreomsorgen har kommunen ansvar for at ikke alle antas å tilhøre denne normen.

“Homo” er et av de vanligste skjellsordene, og i enkelte miljøer kan det å være skeiv eller transperson være et så sterkt brudd på normen at det fører til utestengning, vold eller andre sanksjoner. Homofobi og transfobi er de mest negative utslagene av heteronormativitet. Med samfunnets holdninger og fobier som bakteppe, kan det å være “stolt og homo” eller åpen transperson kreve stor styrke.

Kommunen har som både arbeidsgiver og tjenesteyter et stort ansvar for å skape trygge nærmiljøer, trygge offentlige rom og trygge arbeidsplasser for alle. Alle ansatte og innbyggere må føle seg trygge på at de kan være den de er - der de er. Her må kommunen vise vei.

For å oppnå dette, mener vi kommunen trenger en egen, lokalt tilpasset handlingsplan som omfatter alle deler av kommunenes virksomheter. En slik handlingsplan vil være med å gjøre XX kommune til en attraktiv, åpen og inkluderende kommune.

1. Er ordfører enig i at lhbt (lesbiske, homofile, bifile og trans)-personer er en gruppe som det bør legges til rette for at skal være likestilt og bli bedre ivaretatt i kommunen?

2. For å gjøre XX kommune til en bedre kommune for lhbt-befolkningen, ønsker vi at det skal utarbeides en handlingsplan med konkrete tiltak. Vi tror den beste måten å gjøre dette på er å sette ned en arbeidsgruppe bestående av representanter fra kommunestyret, relevante ressurspersoner fra lhbt-organisasjoner, og nøkkelpersoner fra kommunens velferdstjenester. Vi anbefaler også at arbeidsgruppa oppretter en referansegruppe bestående av berørte og interesseorganisasjoner.